ตำบลน้ำเกลี้ยง

น้ำเกลี้ยง เป็นตำบลในอำเภอน้ำเกลี้ยง จังหวัดศรีสะเกษ เป็นที่ตั้งของศูนย์ราชการทุกแห่งของอำเภอ ปัจจุบันอยู่ในความดูแลของอยู่ในเขตองค์การบริหารส่วนตำบลน้ำเกลี้ยงตั้งแต่ปี พ.ศ. 2539 วันที่ 30 มกราคม พ.ศ. 2539

 ที่ตั้งและอาณาเขต 
ตำบลน้ำเกลี้ยงมีอาณาเขตติดต่อกับเขตการปกครองข้างเคียง ดังนี้ วันที่ 15 ตุลาคม พ.ศ. 2540

 ทิศเหนือ ติดต่อกับตำบลคูบ 
 ทิศตะวันออก ติดต่อกับตำบลโพธิ์ และตำบลเหล่ากวาง (อำเภอโนนคูณ)
 ทิศใต้ ติดต่อกับตำบลเขิน และตำบลรุ่งระวี
 ทิศตะวันตก ติดต่อกับตำบลรุ่งระวี ตำบลละเอาะ ตำบลตองปิด และตำบลจาน (อำเภอกันทรารมย์)

 ประวัติ 
น้ำเกลี้ยง เดิมเป็นตำบลของอำเภอกันทรารมย์ มีชื่อมาจากบริเวณพื้นที่นี้มีต้นรักใหญ่จำนวนมาก เป็นไม้ยืนต้น ถ้าโดนน้ำยางหรือจับลำต้นจะเกิดผดผื่นตามผิวหนังได้ ซึ่งต้นไม้ชนิดนี้ในภาษาถิ่นเรียกว่า น้ำเกลี้ยงประวัติชุมชนบ้านน้ำเกลี้ยง อำเภอน้ำเกลี้ยง จังหวัดศรีสะเกษ - โครงการวัฒนธรรมไทยสายใยชุมชนอำเภอน้ำเกลี้ยง  สืบค้นเมื่อวันที่ 8 พฤศจิกายน พ.ศ. 2567 ต่อมาในปี พ.ศ. 2529 นายจำลอง ราษฎร์ประเสริฐ ผู้ว่าราชการจังหวัดศรีสะเกษพิจารณาพื้นที่ตำบลน้ำเกลี้ยงมีระยะทางไปติดต่อราชการกับอำเภอต้นสังกัดกว่า 26 กิโลเมตรและบางหมู่บ้านระยะทางไกลมากถึง 40 กิโลเมตร จึงประกาศแยกพื้นที่ตำบลน้ำเกลี้ยง ตำบลละเอาะ ตำบลตองปิด ตำบลเขิน ตั้งเป็น กิ่งอำเภอน้ำเกลี้ยง วันที่ 21 มกราคม พ.ศ. 2529 ในปี พ.ศ. 2528

เมื่อพื้นที่ตำบลกว้างขวางดูแลยาก จึงแยกพื้นที่หมู่ 4,14,17 บ้านเขิน, หมู่ที่ 2,12 บ้านสบาย, หมู่ที่ 6 บ้านโนนหนองสิม, หมู่ที่ 8 บ้านหนองระไง และหมู่ที่ 15 บ้านโนนสว่าง ไปตั้งเป็นตำบลเขิน วันที่ 10 ตุลาคม พ.ศ. 2529 ปี พ.ศ. 2537 ได้ยกฐานะขึ้นเป็น อำเภอน้ำเกลี้ยง วันที่ 17 สิงหาคม พ.ศ. 2533  ก่อนที่ปี พ.ศ. 2539 นายจิโรจน์ โชติพันธุ์ ผู้ว่าราชการจังหวัดศรีสะเกษร่วมกับนายอำเภอ พิจารณารวมพื้นที่ 8 หมู่บ้าน ได้แก่ หมู่ 3,4 บ้านคูบ, หมู่ 5 บ้านหนองแวง, หมู่ 6 บ้านสะพุง, หมู่ 9 บ้านสะเต็ง, หมู่ 10 บ้านโนนเชียงสี, หมู่ 13 บ้านสร้างแก้ว และหมู่ 15 บ้านโนนยาง ของตำบลน้ำเกลี้ยง ตั้งขึ้นเป็นตำบลใหม่ ชื่อ ตำบลคูบ วันที่ 4 มกราคม พ.ศ. 2539 ทำให้พื้นที่ตำบลน้ำเกลี้ยงเหลือพื้นที่การปกครอง 10 หมู่บ้านจนถึงปัจจุบัน
 การแบ่งเขตการปกครอง 

 การปกครองส่วนภูมิภาค 
ตำบลน้ำเกลี้ยงแบ่งพื้นที่การปกครองออกเป็น 10 หมู่บ้าน ได้แก่
 หมู่ที่ 1 บ้านน้ำเกลี้ยง
 หมู่ที่ 2 บ้านลุมภู
 หมู่ที่ 3 บ้านภูคำ
 หมู่ที่ 4 บ้านหนองบาง
 หมู่ที่ 5 บ้านวารีรัตน์
 หมู่ที่ 6 บ้านน้ำเกลี้ยง
 หมู่ที่ 7 บ้านหนองนาเวียง
 หมู่ที่ 8 บ้านชมพูทอง
 หมู่ที่ 9 บ้านนาเจริญ
 หมู่ที่ 10 บ้านทุ่งศรีอุดม

 อ้างอิง 

น้ำเกลี้ยง
น้ำเกลี้ยง
หมวดหมู่:อำเภอน้ำเกลี้ยง